मछिन्द्र र संकटा गोलरहित बराबरीमा
सहिद स्मारक लिग ए डिभिजन ०७८ को शुक्रबार दशरथ रंगशालामा भएको दोस्रो खेलमा अंक तालिकाको शीर्ष स्थानमा रहेको मछिन्द्र र संकटाले गोलरहित बराबरी खेलेका छन् ।
काठमाडौँ — सहिद स्मारक लिग ए डिभिजन ०७८ को शुक्रबार दशरथ रंगशालामा भएको दोस्रो खेलमा अंक तालिकाको शीर्ष स्थानमा रहेको मछिन्द्र र संकटाले गोलरहित बराबरी खेलेका छन् ।यो बराबरीपछि दुवै टिमको अपराजित यात्रा भने कायम रह्यो । मछिन्द्रका लागि मनीष डाँगीले बललाई पोस्ट चुमाए पनि त्यसमा अफ साइड निर्णय दिइएको थियो ।दुवैका लागि यो बराबरी अनुकूल नतिजा भने रहेन, विशेषत: मछिन्द्रका लागि । यो नतिजापछि मछिन्द्र ११ अंकमा शीर्ष स्थानमै कायम रह्यो । संकटा भने नौ अंकमा शीर्ष चारमा उक्लेको छ । 